გოიათა

გოიათა, გოიაანთკარიპავლიაშვილი გურამ, შუქი გვირაბის ბოლოში // გაზ. საქართველოს რესპუბლიკა, №24, გვ. 2, 9 თებ., 1996. — სოფელი საქართველოში, ერედვის მუნიციპალიტეტში, არცევის თემში.

გეოგრაფია
მდებარეობს შიდა ქართლის ვაკის ჩრდილოეთ მთისწინეთში. მდინარე აძურის (მეჯუდის მარჯვენა შენაკადი) მარჯვენა მხარეს. ზღვის დონიდან 880 მეტრი, ერედვიდან 15 კილომეტრი, ცხინვალიდან 22 კილომეტრი.

ისტორია
საქართველოს სსრ ადმინისტრაციული დაყოფით შედიოდა სამხრეთ ოსეთის ავტონომიური ოლქის ცხინვალის რაიონის ღრომის (1926 წლის აღწერით), მოგვიანებით კი არცევის სასოფლო საბჭოში (სოფსაბჭოში). ცხინვალის რაიონის გაუქმების შემდეგ (1991) გორის რაიონს მიეკუთვნა. ქართულ-ოსური კონფლიქტის დაწყების შემდეგ, 1992 წლიდან, სოფელს ვერ აკონტროლებს საქართველოს ცენტრალური ხელისუფლება. 2006 წლიდან ერედვის მუნიციპალიტეტშია. 2008 წლიდან ოკუპირებულია რუსეთის ფედერაციის მიერ და დე ფაქტოდ შედის სეპარატისტული სამხრეთ ოსეთის რესპუბლიკის შემადგენლობაში. ოსურად ეწოდება Гойатæ ან Гойатыхъæу (გოიათიყაუ).Цховребова 3. Д. Ойконимия Осетии, Цхинвали, 2003. — стр. 15

დემოგრაფია
2015 წელს სამხრეთ ოსეთის სეპარატისტული ხელისუფლების მიერ ჩატარებული აღწერით სოფელში ცხოვრობს 240 კაცი, ეთნიკურად ოსები (100%).

 წელი  მოსახლეობა  კაცი  ქალი  ეროვნება 1926მოსახლეობის 1926 წლის აღწერა, გვ. 190  21 კომლი, 146 მცხ  —  —  ოსები 1939   419  213  206  ოსები 1970   732  371  361  ოსები 1979   703  360  343  ოსები 1989   670  349  321  ოსები 2015   240  105  135  ოსები

სქოლიო

კატეგორია:ერედვის მუნიციპალიტეტის სოფლები
კატეგორია:საქართველოს ოკუპირებული სოფლები